LidanRubinov/Halacha-QA huggingface dataset:
שאלה: פסח: אני נוהג במנהג עדות המזרח. כמה שאלות בנושא פסח: 1. איך מכשירים כלים מזכוכית?חדשים?שבלעו בחמים? שבלעו בקרים? 2.מה עושים עם תרופות קרמים ובשמים שלא ברור אם יש בהם חמץ או לא? 3.האים כלים שלא השתמשו בהם שנה נחשבים כחדשים? לביא
תשובה: א. יש חילוקי דעות בין חכמי הספרדים הרב עובדיה סבור שמספיק לשטוף במים והרב אליהו סבור שלא ניתן להכשיר כלל. ב. קרמים ובשמים ניתן להשתמש ללא כשרות לפסח. ג. לא. ברכה והצלחה. ירון דוראני
שאלה: פסח: כבוד הרב בוקר טוב שאלה היא האם ניתן לפרק את גוף החימום מהמיחם ולעשות הגעלה ובכך יהיה כשר לפסח?
תשובה: הכשרת המיחם קשורה לדרך השימוש בו. עיין בקישור - כיצד להכשיר מיחם.
שאלה: ניפוי קמח חיטה שמורה: לכב הרבנים שליט"א. קנינו כמה שקי קמח חיטה שמורה לאפית מצות בבית מדרשנו. כל שק 25 ק"ג. נאמר לנו ע"י בעלי המטחנה ועוד מס מומחים (אמנם אינם מורי הוראה) שאיכות החיטה, השמירה המעולה, והניפוי מיד לאחר הטחינה אינם מצריכים ניפוי נוסף אפילו לאחר כמה שבועות. והמהדרין יכולים לנפות בנפה של 50 מש באופן מדגמי, ולבדוק את הנותר בנפה, ודי בזה. האם אפשר לסמוך על זה לכתחילה? ופסח כשר ושמח. משה.
תשובה: אם היו חרקים הם נטחנו, ביצים לא נטחנים ויכולים להתפתח. ולכן במרחק של כמה שבועות יש לנפות, במרחק של כמה יומיים אין צורך לנפות
שאלה: חלק ה ביום העצמאות: בני נולד בח באייר והשנה אנו חוגגים לו חלק ה. האם ניתן להקדים את הטקס ליום העמצאות (ה באייר)? (דחיית בטקס לל"ג בעומר יהוו בעיה שכן אני צפויה ללדת ביום זה) מראש נינה
תשובה: מותר
שאלה: לחם עוני: הרב, בפסח אנחנו הרי בוצעים את המצה האמצעית כמו העניים ששומרים שיהיה להם למחר אבל זה לא מסתדר עם שאר הלכות ליל הסדר כי הרי שאנחנו שותים ארבע כוסות אנחנו מסבים כדי להראות שאנחנו בני מלכים, אז מה אנחנו בעצם בני מלכים או עניים?
תשובה: בפסח אנחנו בני מלכים שזוכרים את התקופה שבה היינו עניים. על כך אנחנו מודים לד  שגאל אותי מהשעבוד והעוני אל החרות והברכה.
שאלה: שירות נשים ביחידות קרביות: הרב, האם ישנו התר לנשים להתגייס לצה"ל: 1) ליחידות שאינן לוחמות (בתור, פקידות וכדומה) 2) ליחידות קרביות נשמח אם הרב יפרט את תשובתו. וחג שמח
תשובה: עיינו-
שאלה: סטייק אלתית בואקום של חברת sunfish: לכבוד הרב סטייק אלתית בואקום של חברת sunfish בד"ץ אך אין חותמת של "כשר לפסח" האם מותר בפסח? שרה
תשובה: מזריקים בתוך דגים חומרים שגורמים שהדג יספוג מים. החומר צריך כשרות לפסח ולכן אם אין ציון כשרות שהדג כשר לפסח אז אין להשתמש בו בפסח
שאלה: משחת שיניים: אני משתמשת במשחת שיניים רפואית "פרודנדקס" שהיא מגעילה ולא יאכל אותה אפילו כלב יש כשרות לכל השנה ובברור עם החברה המייבאת אין כשרות לפסח כי לא התבקשו לכך. האם צריך בכל זאת משחת שיניים עם הכשר לפסח? מראש על התשובה
תשובה: ישנם פוסקים המצריכים הכשר למשחת שיניים כיוון שהוא עשוי לשימוש בפה והטעם שלו אינו "דוחה" עד כדי כך שאדם לא יכניס אותו לפיו. מאידך ישנם פוסקים שלא מצריכים הכשר למשחת שיניים כיוון שלא ראוי לאכילה. ולכן נראה שבמצב שלך אפשר לסמוך על המתירים
שאלה: כשר לפסח מזון לכלבים:, לכבוד הרבנים! הכלבה שלנו אוכלת מזון לכלבים על בסיס דגים, בצורת כדורים קטנים. הכלבה אוכלת מתוך קלמר, שבו נמצא המזון. האם אפשר להאכיל את הכלבה מתוך הקלמר במרפסת שבו נמצא החמץ שאריות קטנות במקרטון סגור? חג שמח רחל
תשובה: באופן כללי על כל יהודי חל איסור הנאה מחמץ שברשותו(בעלותו). ולכן אסור להאכיל בעלי חיים עם חמץ ואין הבדל האם זה במרפסת או בתוך הבית כי מה שקובע הוא הבעלות על האוכל ולא היכן הוא נמצא
שאלה: תחליף חלב אם-נוטרמיגן: אם יש בעיה בפסח עם נוטרמיגן? זה תחליף חלב לילדים אלרגים לחלב וסויה. שנה שעברה נאמר לנו שאין חשש חמץ אך במהלך השנה נעשה שינוי בתחליף.
תשובה: יש כמה סוגים עיין
שאלה: איך מכפרים: מה עושים אם לא לא רוצים לפגוש ת מלאך חבלה אחרי המוות ואיך מכפרים על סקס עם לא יהודיה על איזה חטאים מכפרת חזרה בתשובה ואם זה נכון שהורים יכולים לסנגר על הילד שלהם אחרי המוות בעולה"ב?
תשובה: כדי שישתנה הגורל שלנו אנחנו צריכים לעשות שינוי ממשי בדרכנו. אין כפרה פרטית למעשה פרטי. אם חשוב לך להתקרב לקב"ה וללכת בדרך התורה, תחפש מקום ומסגרת ללמוד תורה, להתפלל, ולהתחזק במצוות. תתחיל בכך שתמצא מקום לשיעורי תורה וכיו"ב, אפשר אפילו בבית כנסת באזור מגוריך. אם אתה יותר רציני תחפש ישיבה של חוזרים בתשובה. בהצלחה!
שאלה: חנויות הפותחות בשבת: אם יש קניון שפותח בשבת, והחנויות הנמצאות בו הן חנויות רשתיות, ז"א שיש סניפים שלהן בכל הארץ, מותר לקנות בקניון זה? (אני מדברת רק על חנויות בגדים). הרי זה לא שאני מפרנסת אותם ספציפית, זו רשת ארצית. וחג כשר ושמח!!
תשובה: לך 1. לגבי קניון הפותח בשבת - ראוי להתייעץ עם רבני העיר. 2. מותר לקנות ביום חול בחנות שסגורה בשבת. אם זו רשת שיש לה חנויות אחרות הפתוחות בשבת - ראוי להמנע ולפרנס יהודים שומרי שבת (ובדומה לכך גם לקנות ביום חול בקניונים הסגורים בשבת) חג שמח וכשר דוד לוי 098987548
שאלה: פסח: רציתי לשאול אם מותר להשתמש בכיסוי חלות של שבת לכיסוי המצות בליל הסדר ובשבת חול המועד?
תשובה: לך אם כבסו אותו היטב - מעיקר הדין מותר. אם לא כבסו אותו היטב - אסור חג שמח דוד לוי 098987548
שאלה: מקרר: כבוד הרב במידה ושמתי תבשיל שהיה עדיין חם על מדף במקרר, מה דין המדף, האם נחשב לבולע (לגבי בשר וחלב וגם לגבי חמץ) ואם כן, האם צריך להכשירו ואיך? ופסח כשר ושמח
תשובה: אם המדף ממתכת ואפשר לשחרר אותו ממקומו, אתה יכול להגעיל אותו - לטבול אותו בסיר עם מים רותחים. אם זה לפסח - אז בסיר כשר לפסח. מכל מקום גם אם לא תכשיר את המדף - תרגיל את עצמך לא להכניס דברים חמים למקרר (זה גם מזיק למקרר ולמצרכים שבתוך המקרר). אם על המדף הזה לא יעמוד כלי חם אז אין בעיה של בולע, לא לעניין בשר וחלב ולא לעניין פסח.
שאלה: כשרות קופואים לפסח: יש ברשותי כמות לא מבוטלת של בשר קפוא לא מעובד, חזה עוף, ודגים קפואים. כל אלו באריזות סגורות ללא הכשר מיוחד לפסח. רציתי לדעת האם יש בהם חשש תערובת חמץ. לפי מה שאני מבין בבשר ובעופות אין בעיה, אבל בדגים ישנה תוספת פוספטים, זה נכון? מראש על התשובה.
תשובה: נכון
שאלה: ליקר אמרטו די סרונו LIQUEUR AMARETTO Originale Disaronno: לאחרונה קיבלתי ליקר אמרטו די סרונו LIQUEUR AMARETTO Originale Disaronno נאמר לי שכשר. כיצד ניתן לוודא זאת? מה הדין בפסח?
תשובה: 1. יש לו אישור כשרות של בית דין לונדון (שהם בדרך כלל רמת כשרות רגילה) 2. אבל הוא לא מופיע ברשימות שלהם ככשר לפסח
שאלה: אוכל לכלבים בפסח: בקשר לאוכל לכלבים בפסח, הבנתי שאסור להשתמש בכלל באוכל לכלבים בפסח וצריך למכור אותו לגוי. את האוכל של הכלב אצלי בבית אמכור לגוי, אבל האם יהיה מותר לקנות מהחנות חיות, שרוב הסיכויים שלא מכרה את החמץ שלה לגוי ( הכוונה לאחרי פסח )? כי אולי זה חמץ שעבר עליו הפסח, אבל מצד שני זה אוכל לכלבים אז אולי מקלים.
תשובה: לך שאלת חכם חצי תשובה. חמץ שעבר עליו הפסח אסור בהנאה והמשמעות של כך שאסור לתת אותו גם לא לבעלי חיים. לכן אחרי הפסח יש להקפיד לקנות אוכל כזה מחנות או ממפעל שמכר את חמצו בפסח. חג שמח וכשר דוד לוי 098987548 הערה - הכוונה לאוכל חמץ גמור אין שום צורך שהאוכל יהיה כשר לפסח אלא רק שלא יכיל חמץ
שאלה: תפילה על חבר לא דתי: האם צריך להתפלל על חבר לא דתי שיחזור בתשובה או שאםהואמ אושר בדרכו לאלעשות זאת חבר אחד אמר לי שלא להתפלל על לחבריל שיחזרו בתשובה כי טבו להם בחיםי שלהם ומצד אחד בת דודה שלי שהיא דתיה אמרה שאם באמת אכפת לי אז כן להתפלל ואני מבולבל מי צודק בת דודתי או החבר
תשובה: אתה צודק, אתה גם צדיק כשאתה מתפלל על כל אחד מישראל שיתחזק ויתקרב אל ד. לכל יהודי יש נשמה. הנשמה זוכה לתיקונה רק בתוך חיים של תורה ומצוות. לכן האושר הפנימי האמתי של כל יהודי הוא כשיחיה בתורה ומצוות. שלש פעמים ביום, בתפילת עמידה, אנו מבקשים תיקון לכל הרחוקים מתורה ומצוות: א. השיבנו אבינו לתורתך וקרבנו מלכנו לעבודתך. ב. סלח לנו אבינו כי חטאנו. ג. ראה נא בעוניינו. וגאלנו מהרה למען שמך. ד. על הצדיקים. ושים חלקנו עמהם ה. ברכנו אבינו כולנו כאחד יחד באור פניך אתה יכול לכלול את החבר שלך בכל אחת מהברכות הללו.
שאלה: הלוואה בריבית: כבוד הרב רציתי לדעת אם מותר לבנקים לתת הלוואות בריבית כי לפי מה שאני יודע אסור לקחת הלוואה בריבית
תשובה: לך שאלתך תלויה במטרת ההלוואה. הלואה למוצרי צריכה - אסורה (אוכל טרי תיקון במוסך כרטיס לתיאטרון וכד ). הלואה להשקעה - מותרת בתנאי שלבנק יש  היתר עיסקא  - במקרה כזה הבנק שותף לעסק שאתה עושה (משקיע במפעל, קונה מוצרי בני קיימא שערכם עשוי לעלות וכד ). הלוואה לקנית בית או רכב משועבד - מותרת כיון שאתה והבנק שותפים בבית או ברכב לכל דבר וענין. בברכת חג שמח וכשר דוד לוי 098987548
שאלה: תרופות בפסח: לגבי התרופות: אקמולי בטעם תות שדה (לילדים) נורופן לילדים בטעם תות ברזל פלוס פמינה (אלטמן) מותר להשתמש בפסח? אם לא, האם הם חמץ גמור וצריך לבער או למכור?
תשובה: מצ"ב קישור לעמוד ההנחיות לתרופות בפסח
שאלה: מכירת קמח לפסח: הבנתי שצריך להפטר צחמץ גמור השנה, בגלל שנת שמיטה יש לנן בבית כמות יחסית גדולה של קמח. אין שום אפשרות למכור במכירת חמץ?? אני חוששת שהורי לא יסכימו להפטר מכמות כזו גדולה. מה עושים
תשובה: בלבלו אותך. שנת שמיטה לא קשורה לנושא. מכירת חמץ נועדה בדיוק למי שעלול להגרם לו הפסד משמעותי אם יצטרך לבער את החמץ. אתם יכולים למכור.
שאלה: ביצים: וחג שמח וכב ומעלתם שליט"א נשארו לי ביצים טריים האם אפשר לנקות אותם ולהשתמש לפסח? קניתי אותם בשבועיים אחרונים ובברכת מועדים לשמחה מרדכי
תשובה: 1. כן
שאלה: כשרות בפסח: האם שי קמח חומוס כשר לפסח
תשובה: קמח חומוס אמור להיות כשר לפסח לאוכלי קטניות. לא הצלחתי למצוא היכן יש שיווק של קמח חומוס כשר לפסח.
שאלה: אוכל במהלך ליל הסדר: הרב, הרבה פעמים במשפחה שלי אנחנו ממהרים בליל הסדר כי אנחנו עבים ועייפים. האם מותר לאכול את הרוחה במהלך מגיד כך שלא נמהר? אם כן, מה יהיה הסדר הנכון לעשות את הדברים?
תשובה: אכן יש בעיה של רעב, במיוחד בשעון קיץ. אבל ההצעה שלך פוגעת בכל הסדר שצריך להיות בליל הסדר. חכמי ישראל תקנו מסגרת מסודרת. לכל מרכיב בליל הסדר יש מקום מתאים ומשקל מתאים. משום כך נקרא לילה זה: "ליל הסדר" הארוחה היא חלק מהסדר של ליל הסדר ואין לשנות את מקומה ר: היא באה אחרי ההגדה, היא פותחת ואכילה של המצה, לאחר מכן המרור ולאחר מכן הכורך וכו  עם זאת יש פתרון ישן ומוכר, לאכול משהו (רק לא מצה) לפנות ערב - לפני שיוצאים לתפילה. כל אחד יאכל לפי מה שמכיר את עצמו. מי שיודע להתמודד עם קצת רעב רצוי שיאכל מעט. אבל מי שהרעב מונע ממנו להתרכז ולהשתתף באמירת ההגדה בנחת, יאכל אפילו תפוחי אדמה או אורז ובשר ובלבד שיהיה שותף רגוע ושמח בליל הסדר.
שאלה: מכירת דירה: בשבועיים האחרונים הייתי במשא ומתן מול מוכרת דירה שרציתי לרכוש. הדירה התאימה לנו מאוד לאחר חיפושים באיזור קטן ובתקציב לא ממש גדול. הלקוחה כבר הסכימה לתהליך וראינו גם את הדירה פעמיים. לאחר כמה שיחות טלפון על המחיר המוכרת התקשרה והודיעה שהייתה לה התלבטות אם למכור מכיוון שהיא בשנת אבלות והיא התייעצה עם הרב והוא ייעץ לה לא למכור. רציתי לשאול: האם יש בעיה כזו למכור? האם יש לך איזה ייעוץ מה אני יכול לעשות? לדבר עם הרב שלה? או להפנות אותה לרב אחר? לא יודע כל כך מה מקובל ואשמח לעזרתך.
תשובה: בעקבות שאלתך חיפשתי ומצאתי רק הכחשה של חומרה כזאת. אפשר שיש חומרה שאיננו מכירים. אני מציע לך לפנות אל האישה עם החומרים שאני מצרף להלן. אתה רשאי גם לבקש ממנה את פרטי הרב כדי להבין את הפסיקה שלו.
שאלה: טבילה במקוה בזמן הריון: אני בהריון בחודש השלישי והיו לי דימומים בהמשך שבוע ויותר. רציתי לדעת ברגע שהדימום יפסק האם אני צריכה לטבול במקוה? מראש
תשובה: כדאי לעשות בירור האם זה דם מהמקור. כדאי גם לעשות ברור רפואי. הלכות טהרה בזמן הריון זהים למעשה להלכות טהרה בכל הזמנים, אלא שהסבירות כי אשה תאסר בעת ההריון הינה קטנה יותר שכן עפ"ר היא מסולקת דמים, ישנם פעמים בהם אשה אכן עלולה לראות דם שמקורו ברחם ותהא נצרכת לטהרה. יש להמתין חמישה ימים, מעת ראייתו ואז לבצע הפסק טהרה ולספור שבעה נקיים ובסופם לטבול כדין. בשורות טובות והריון קל ומוצלח הדברים נכתבו על פי תשובה של רבני מכון פועה
שאלה: משחת שיניים לתינוק לפסח: האם צריך משחת שיניים לתינוק במיוחד לפסח? מתחת לגיל שנתיים מדובר במשחה אחרת מזו שבשימוש מעל גיל שנתיים וקשה למצוא כאלה, על אחת כמה וכמה כשרות לפסח. מה עושים? הילדה בת שנה וחצי ויש לה המון שיניים. א"א לוותר על צחצוח למשך שבוע. מראש.
תשובה: אין שום סיבה המחייבת משחת שיניים אחרת לתינוק, וגם לגבי מבוגרים אני סובר כאותם הטוענים שאין חובה שמשחת השיניים תהיה כשרה לפסח, אלא אם כן יש בה חומרי טעם מיוחדים שהם חמץ.
שאלה: כל הזמן רק מחכה שהתפילה תסתיים: דבר ראשון. יש לכם אתר מדהים מדהים! דבר שני- השאלה. פעם היה לי יותר התרגשות מהתפילה אבל אני מרגישה שבחופש הזה שהתחיל נורא קשה לי להתרכז ואני כל הזמן חושבת איך היא תיגמר ואני יספיק לעשות דברים, אני מנסה ופשוט לא לא מצליחה להתחבר: אשמח לעזרה!
תשובה: לשואלת היקרה שאלה חשובה הנוגעת כמעט לכולנו. נתחיל עם כך שה מדהים לראות שהיית מתרגשת מהתפילה-זה דבר גדול!! אך כעת נעבור לשאלה.איך באמת מצליחים להתרכז בתפילה? ישנם שני מישורים-המישור ה"פרקטי" והמישור ה"נפשי" במישור הפרקטי-עלינו להגיע לתפילה ממקום של נחת, כאשר אנו אחרי נטילת ידיים של שחרית רגועים ומוכנים לתפילה. נחת. במישור הנפשי- עלינו להבין עיקרון חשוב-תפילה-היא עבודה שבלב. וכמו בכל "עבודה" צריך- "לעבוד" ולכן אולי שווה ללמוד על התפילה אפילו קצת כל יום(במעמד השחר של הרב דוד חי הכהן, או שפתי תפתח של הרב וידאל-הם מצוינים!) להבין את הטקסט שנאמר בה וככה להעמיק כל פעם את המהות שבתפילה שלנו. כמו כן אולי כדאי לקחת כל שבוע ברכה אחת שבה אנחנו משקיעים הכי הרבה מתכוונים, ומבינים ממש כל מילה. עוד נקודה ההיא להכניס את היום יום שלנו לתוך התפילה לנסות לראות איך המאורעות שעוברים עלינו כיחידים וגם לעמ"י נכנסים לתפילה שלנו! כמו כן שווה אולי לנסות לשמוע שיעורים בנושא עם רב שידבר אלייך זה נותן הרבה פעמיים "דרייב" וזהו אפשר להתחיל ל-ע-ב-ו-ד זה שווה את זה. לסיום רק אסיים בנקודה חשובה. אנחנו חיים בעולם של ריגושים, כולנו מחפשים כל הזמן להתרגש, להרגיש!!! זה מצויין וזה לא בכדי! אבל חשוב לזכור שלעתים בחיים אנו גם לא מתרגשים-וזה לאו דווקא צריך לרגש אותנו:) יש לנו יומיום מלא, ממלא, וגדול. עלינו להעריך את מה שיש לנו לעשות השתדלות גדולה וגם לקבל את זה שלפעמים לא נרגיש איזו התפעלות גדולה. כשנחוש-עלינו להעריך את זה! זו מקפצה גדולה!! אבל עובדה שלמרות שכל יום זה נס גדול שאנו קמים והולכים וחיים או ש20,000 נימים שיש בעין פועלים וכך אנו רואים זה מדהים ולמרות כל זאת לא נאמר הלל כל יום אלא רק על משהו שממש שונה מהסדר יום הרגיל. וזה חשוב להבין זאת. הריגוש-הוא לא פרמטר. הוא דבר גדול. הוא מתנה גדולה. שנזכה להתרגש כמה שיותר:) חג שמח! חנן hananb1081 gmail.com
שאלה: האם אני תמיד חייב לתת את הדירה כשמבקשים ממני?: שאלה קצת פשטנית אבל חשובה לי. אני נשוי ואנחנו גרים בישוב. הרבה שבתות אנשים ושכנים מבקשים ממנו את הדירה לשבת. אני לא יודע למה אבל ממש ממש קשה לי לתת, אני משתדל בכל זאת ולרוב מצליח. אך מה שקורה שאנשים מתשמשים בדירתנו כפתרון קבע בשבילם להתארח בשבת. אני לא רוצה לתת את הדירה לאנשים מהסוג הקבוע אך יש לי רגשות מצפון ותחושות דוסיות של גמילות חסדים וכדו ואולי זה מה שה רוצה ממני וכו וכו. תכלס אני מסתבך עם זה כל פעם שמישהו מבקש את הדירה.
תשובה: לך איתי ויישר כח על השאלה. אני רוצה קודם כל להתיחס באופן כללי לסוגיה שהעלית, ולאחר מכן לענות בצורה ממוקדת על השאלה שלך. עוד לפני התשובה אני אציין שעצם ההתגברות שלך על הטבע הבסיסי שלך היא חשובה מאד והיא בודאי  עבודת ה  ברמה מאד מאד גבוהה. גמילות חסדים היא אחד העמודים שעליהם העולם עומד. יחד עם זה, באופן טבעי הכוחות והיכולות שלנו מוגבלים ואנחנו לא יכולים לעזור לכולם כל הזמן. לכן, אנחנו צריכים כל הזמן לחשוב, איך מצד אחד אנחנו עוזרים לאחרים ומסייעים להם כמידת יכלתנו, ומצד שני העזרה שלנו ניתנת עם גבולות ועם תשומת לב למה שבאפשרותינו. בענין הדירה, אני חושב שאתה יכול לבחור באחת משתי הדרכים. אתה יכול להחליט, שאתה פותח  גמ"ח  - של הדירה שלך. במילים אחרות, את החסד שלך ואת התרומה שלך לחברה אתה מממש על ידי זה שאתה נותן את הדירה שלך בחופשיות. יש אנשים שתורמים לחברה על ידי התנדבות בבתי חולים, יש כאלו שכל פעם מכינים ארוחות ליולדת וכו, ואתה תורם את הדירה שלך. מצד שני, אתה יכול להחליט שאתה תורם ליישוב ולקהילה בדרכים אחרות, ולכן אין הצדקה שבאופן קבוע תשמש כ צימר  עבור תושבים אחרים בישוב. במקרה כזה אפשר לסרב, או אפשר להגיד שכאשר הבקשה חוזרת על עצמה, אז אתה נותן את הדירה תמורת ת כזה או אחר - לפי איך שנראה לך. מקוה שהועלתי מעט, תגובות תתקבלנה בשמחה במייל שלי טוביה tsbias1 gmail.com
שאלה: האם דוחן של תוכים כשר בפסח?: רציתי לדעת האם דוחן של תוכים כשר לפסח? באנטרנט התפרסמו דעות סותרות, באתר "דין" פורסם שדוחן הוא מין קטניות. וכן באתר כיפה. לאומת זאת בתשובה אחרת שכחתי באיזה אתר נכתב שאם הוא נוגע במים הוא יחשב לחמץ? אגב דוחן נזכר בתנ"ך ובכל זאת לא נזכר בהלכה כאחד ממיני הדגן שיכולים להחמיץ.לדעתי הוא איננו חמץ על אף דימיונו לחיטה. ואם לא מה אפשר לתת לתוכים? הבנתי ששינויים בהרגלי האכילה שלהם מסכנים את חייהם בפרט שינוי פתאומי? זו שאלה דחופה אבא שלי מגדל של תוכים.
תשובה: הוא לא חמץ
שאלה: פסח כשרות: רציתי לדעת האם ניתן להכשיר מעבד מזון ובלנדר לפסח- 1. מעבד מזון- שימוש עיקרי לקיצוץ ירקות ואולי השתמשתי לקצוץ לחם. הקערה מפלסטיק והסכינים מופרדים וניתן לנקותם בנפרד. 2. בלנד- דברים מבושלים חמים ובשריים. הקערה מפלסטיק ניתנת לפירוק מהבסיס החשמלי והלהב מחובר אליה. האם ניתן להכשיר לשימוש בפסח? לפי דעת אשכנזים.
תשובה: לא נראה לי שבעניין זה יש הבדל בין אשכנזים וספרדים. כמובן יש צדדים להחמיר בגלל הפלסטיק והשימוש בחם. עייני בקישורים - תשובות שונות בנושא. חג שמח!
שאלה: תכשיר S.O.S Bucal של חברת Vitality:: לכבוד הרב! האם ידוע לרב אם המוצר SOS Bucal, שהינו תרסיס רפואי, הוא חמץ גמור או שניתן למכור אותו במכירת חמץ? ( ופסח כשר ושמח!
תשובה: איני יכול לדעת בלי לראות את הרכיבים וגם אם אראה את הרכיבים יתכן שלא אוכל לדעת כי יש חומרים שכתובים בשם הכללי שלהם ומקור החומר יכול להיות חמץ או לא חמץ. ולכן יש למכור אותו
שאלה: פסח: האם עלי להכשיר גביע כסף וצלחת לסדר אשר משמש אותנו פעם בשנה אבל מנוקה מדי פעם בחומר לנקוי כסף באזור של חמץ, ואם כן איך להכשיר על תשובתכם המהירה.
תשובה: אם שימושו רק בצונן ולשתיית יין שהוא כשר לפסח כל השנה צריך רק לנקות אותו היטב.
שאלה: שמן קנולה לאשכנזים: 1. מזה כמה שנים אנחנו שומעים על היתר שימוש בשמן קנולה בפסח (לאשכנזים). האם מותר הדבר? 2. חמץ גמור כגון איטריות, או בקבוקי בירה שלמים - האם אפשר למכור ולהשתמש אחרי פסח?
תשובה: יש רבנים שמתירים שמן קנולה, שמן סויה ושמן כותנה. חמץ גמור בכמות ביתית מעטה נהוג שלא למכור. אם יש לך כמות גדולה אפשר למכור במכירת חמץ. (אם יש לך יחסים טובים עם בעל מכולת וכד  אתה יכול לבקש להכניס זאת למחסן החמץ שלו). קישור לענין השמן:
שאלה: תרופות: אני מטפלת בחיידק הליקובקטור (במערכת העיכול) בדרך של רפואה משלימה. לשם כך אני נוטלת כמוסות- HPB-פרווה ופרוביוטיקס-חלבי. הכמוסות עם הכשר למשך השנה, לא ידוע על פסח, ללא טעם. בנוסף טיפות של שמן אורגנו עם שמן זית. האם מותר להמשיך את הטיפול גם בפסח?
תשובה: כל תרופה צריכה בדיקה האם כשר או לא כשר לפסח. כדאי גם לשאול את המטפל ת האם מותר לעשות הפסקה בטיפול לימי החג
שאלה: חילול שבת: הייתי בבית ספר דתי ובעקבות זה התחלתי לשמור שבת. שמרתי שבת כבר כמעט ארבע שנים עד השבוע האחרון. הרבה זמן אני כבר חושבת אם להפסיק לשמור שבת- בהתחלה זה נבע ממש מתוך אמונה ועכשיו אני עדיין מאמינה פשוט לא רואה בזה צורך, אני לא חושבת שזה הופך בן אדם לפחות טוב או פחות קרוב לאלוהים ופחות שומר מצוות וצדיק אם הוא לא שומר שבת. והגעתי כבר לגיל שמתחילים לצאת גם מחוץ לעיר ולנסוע עם חברים ולבלות יותר וזה הרבה יותר קשה. ואני מרגישה שאני לא באמת שומרת מכל הלב. כאילו אני פשוט לא רוצה יותר לשמור אני לא רוצה. בשבת האחרונה נפלתי בפיתוי ונסעתי בשבת, השתמשתי בפלאפון, והקשבתי למוזיקה. ההורים שלי לא יודעים ואני גם לא הולכת לספר להם. אני פשוט לא חושבת שאמא שלי תקבל את זה(היא חזרה בתשובה אבא שלי מסורתי לא שומר שבת) הבעיה היא שאני רוצה להפסיק לשמור שבת לגמרי או לפחות לכמה שנים ולחזור בגיל מאוחר יותר כשכל הבילויים והפיתויים פחות גדולים ונפוצים. אבל אני לא יודעת איך לספר את זה לאמא שלי, ובנוסף אני באמת מפחדת להפסיק לשמור, מפחדת שאלוהים יעניש אותי, גם קראתי דברים בנושא ותמיד מפחידים עם סיפורים ואומרים שרשום בתורה שמי שמחלל שבת מות יומת ומראים סיפורים שאנשים מתו כי הם חיללו. ומצד שני גם ככ הרבה אנשים לא שומרים לא שבת ולא כשרות ולא כלום ולא קורה להם שום דבר. אני ממש בתסבוכים וזה מאוד מתסכל ואני באמת לא יודעת מה לעשות.
תשובה: אנחנו עם נבחר ויש לנו תפקיד גדול וחשוב מאוד בעולם. אלוקים בחר באברהם כדי שיאמין בו ויביא את בשורת האמונה לכל בני האדם. אנחנו בניו של אברהם ותפקידנו להביא את בשורת האמונה לכל העולם. כדי למלא את התפקיד הזה קבלנו את המצוות. כשיצאנו ממצרים, רק אנחנו הכרנו באלוקי עולם. כל העולם עבדו אלילים. אנחנו לימדנו את כל העולם שיש אלוקים. הנצרות והאסלאם שהם מליוני מליונים של מאמינים הגיעו לכך בזכות עם ישראל. הנוצרים קדשו את יום ראשון והמוסלמים את יום שישי אבל כל לוחות השנה בעולם מתחילים ביום ראשון ומסיימים בשבת. שבת הוא יום שעם ישראל גילה אותו לעולם כולו. שבת היא חלק מההכרה שיש אלוקים והוא ברא את העולם. יהודי לשמור שבת מתוך גאווה, אושר ושמחה! לא מתוך פחד ודאגה. את נמצאת בסביבה חילונית שלא מכירה שבת קדושה: שבת בלי תפילה ובלי סעודה משפחתית, בלי זמירות ודברי תורה היא שבת משעממת. בשבת כזאת יותר מעניין לבלות עם החברים. את חיה בנסיבות שבהן שמירת שבת היא מעין עונש עבורך, לא פלא שכל כך קשה לך לשמור שבת. קשה לשמור שבת רק מתוך אמונה, צריך חברות שומרות שבת. אם היית נשארת בבית ספר דתי אז היו לך חברות דתיות והשבת שלך היתה מעניינת ושמחה. אם את מרגישה שמה שכתבתי כאן מתאים לך, את יכולה להראות את התשובה הזאת לאמא שלך ולדבר אתה על הקשיים שלך. בפועל אני מציע לך לא ללכת לקצוות - לא חייבים לשמור הכל או לחלל הכל. אם קשה לך לשמור שבת באופן מלא זה לא אומר שאת צריכה לוותר לגמרי על שמירת שבת. בהצלחה!
שאלה: אומגה 3: ברשימת התרופות המצויות כתבתם אומגה שלוש ובסוגריים דרך חיים. מה דין אומגה שלוש של חברות אחרות? יש הבדל? ברשימה של כללית כלל לא מופיע.
תשובה: יש הרבה מאד חברות של OMEGA 3. לכל חברה יש את הרכיבים שלה- יכול להיות כשר ויכולה להיות טרף, יכול להיות חמץ ויכול להיות כשר לפסח. וכל תרופה חברה צריכה בדיקה מדוקדקת.
שאלה: גלישה באתר בחול המועד: אני מנוי באתר שליש גן עדן ורציתי לדעת האם מותר לי בחול המועד להמשיך להיכנס לאתר,לחפש בחורות שמתאימות לי,לשלוח הודעות,לקבל הודעות ולהתכתב? כי זה אתר להיכרויות עם בחורות 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? 3)אם יש הבדל איך אני צריך לנהוג? אני אשכנזי אשמח לקבל תשובות מכבוד הרב ושיהיה לכבוד הרב לילה טוב
תשובה: אין שום סיבה שלא לגלוש לאתר זה, מאותה סיבה שמותר לדבר על שידוכים גם בחול המועד. ובשמחות
שאלה: חמץ בכלי נגינה: אני חוזר בתשובה ודיי חדש להלכות פסח. אני מנגן בכלי נשיפה, ייתכן ולפעמים שאני מנגן נתקע פירורים של "חמץ" בתוך הכלים שלי (חליל וקלרינט). האם הדבר מהווה בעיה מבחינת חמץ? האם מותר לנגן בכלים בחול המועד? חשוב לציין שאני מנקה את הכלים שלי לאחר השימוש בהם כחלק מהטיפול הנצרך להתבצע לאחר נגינה, אך ייתכן ונשאר חלקים קטנים מאד של חמץ מאחר ויש כל מני פינות שהמזון יכול להיכנס אליהם, ושהניקוי לא תמיד "תופס". לצורך עניין פסיקת ההלכה אני מציין שאני ממוצא אשכנזי, באם ישנם הבדלים בין המסורות. כבוד הרב! ומאחל חג כשר ושמח, ובתקווה להתראות בבית המקדש בקרוב בע"ה!
תשובה: תנקה עם מטלית לחה, ספוגה בסבון או תכשיר ניקיון אחר שמתאים לכלי (ולא מזיק לכלי!!!). גם אם ישאר גרגיר, הוא יספוג את חומר הניקוי, לא יהיה ראוי עוד למאכל, ובכך לא יהיה חמץ. לאחר ניקיון כזה אתה יכול להשתמש בכלי בחול המועד.
שאלה: שיבולת שועל בפסח: האם שיבולת שועל שנקנית בחנות תבלינים צריך לבער או שאפשר למכור. השיבולת שועל היא לא כמו קוואקר אינסטנט אלא נדרש להכנתה יותר זמן ויותר מים. הרושם הוא שמדובר בדגן טבעי.
תשובה: שיבולת שועל זו קוואקר. הסיבה לשינוי השם היא שהחברה הראשונה והגדולה בארה"ב של שיבולת שועל הוא QUAKER כלומר קוואקר. מוצר זה הינו חמץ גמור מומלץ לעיין ברשימה המצ"ב
שאלה: כשרות בפסח: איזה הכשר אתם ממליצים בתבלינים בפסח למי שלא אוכל קטניות? וכן על אילו הכשרים ניתן לסמוך בפסח שם מהדרין? וחג שמח!
תשובה: לא ניתן לתת תשובה כל כך כוללנית לשאלה ספציפית על מוצר ניתן לשלוח שאלה נוספת או לשאול במוקד ההלכה 02-6569352
שאלה: סגירת הבית בפסח: לכבוד הרב! אנחנו סוגרים השנה את ביתנו בפסח ומוכרים אותו במכירת חמץ. שתי שאלות לעניין זה: 1. עד מתי מותר לנו להישאר בבית לפני שאנו נוסעים לליל הסדר? האם עד זמן שריפת חמץ (שישי בבוקר) או שאפשר להישאר בבית עד ממש קצת זמן לפני שאנו נוסעים? 2. היכן אנו אמורים לרשום בביתנו "חמץ"? על איזה דברים? אנחנו הרי מוכרים את כל הבית. בדר"כ שמים על ארונות שלא משתמשים וכד או על אזורים שמוכרים אבל כאן כל הבית נמכר! האם צריך לשים שלט על דלת הבית? וחג שמח וכשר!
תשובה: לכם, אתם אינכם מוכרים את כל הבית אלא רק את החמץ שבתוכו. בבדיקת חמץ ביום חמישי בלילה אתם מסלקים את החמץ שבחדרים אחרים ומרכזים אותו בארונות שבמטבח. גם במטבח אתם בודקים שאין חמץ מפוזר. רצוי מאוד גם לסלק את החמץ הגמור הידוע מהבית ולשרוף אותו - זו מצווה! בכניסה למטבח תרשמו  חמץ  ואל תכנסו אליו מסוף זמן ההנאה מחמץ דהיינו משעה 11 בבוקר ביום שישי. אם החמץ מרוכז בתוך ארונות סגורים- ניתן להשאר בבית עד סמוך לכניסת החג. הערות 1. לגבי אנשים חולים שאינם מסוגלים לבצע בדיקת חמץ בביתם יש מכירה מיוחדת ואז עליהם לעזוב את הבית ביום חמישי אחרי הצהרים. 2. אם עדין לא מכרתם את החמץ - תקפידו להוסיף בשטר המכירה את הטלפון הנייד שלכם כדי שקונה החמץ יוכל לאתר אתכם ולקחת את שלו. בכל מקרה שצריך ניתן להתקשר אלי הביתה לבירור פרטים נוספים 098987548 חג שמח וכשר דוד לוי
שאלה: תעודת ההכשר של רבלון: רק כדי לוודא, בתעודת הכשרות של חברת רבלון (ברשימה המפורסמת של קוסמטיקה כשרה לפסח) כנראה נפלה טעות, ואחרי הרשימה של המוצרים כתוב : "המוצרים הנ"ל אינם כשרים לפסח אלא לימות השנה". המילה הנכונה היא המוצרים ל-ה-ל-ן. דבר נוסף, ברשימת הקוסמטיקה הכשרה לפסח תשע"ה מצורפת תעודת כשרות של קרליין שבה כתוב במפורש "הכשרות עד ערב פסח תשע"ה". האם יש לכם תעודת כשרות מעודכנת לחברה הזו? תזכו למצוות.
תשובה: 1. ההערה לגבי מוצרים שאינם כשרים לפסח מתייחסת למוצרים בכוכבית. 2. טרם הגענו לעפסח תשע"ה לכן התעודה בתוקף
שאלה: פסח: והרכה, מה דין קומקום חשמלי בפסח? מה דין מיחם חשמלי שהונח על גביו חמץ? מה דין רשת של תנור? שאלה נוספת, האם מותר להשאיר חמץ פרטי במחסן של עסק למזון שנמכר כמובן לפסח למרות שלא צוין במכירת החמץ של העסק?
תשובה: לך 1. מכשירים אותו בגלישת המים או בעירוי לאחר ניקוי קל. 2. את המיחם מכשירים בהגעלה לאחר נקיון יסודי והסרת כל האבנית. צריך להחמיר בהכשרת המכסה שלו ויש כאלו המוותרים על המכסה באותו במשך החג. 3. רשת של תנור תלוי בשימוש שעשו בה : מי שמניח עליה אוכל שלא על ידי תבנית (נייר אפיה נייר כסף וכד ) - הרשת צריכה ליבון ולא ניתן להכשיר כך שלא משתמשים בה בפסח. מי שמקפיד להניח עליה רק תבניות - הוא מנקה אותה היטב ומכשיר אותה ביחד עם דופני התנור השאלה לגבי מכירת החמץ היא מורכבת וצריך להביא לא רק היכן החמץ נמצא אלא מי בעליו כיון שרק בעליו מוסמך למוכרו. אם צריך - תתקשרו אלי הביתה 098987548. בכל מקרה חמץ פרטי עדיף לזרוק או לשרוף ולא להשאיר בשום מקום. חג שמח וכשר דוד לוי